CELEX: 32010R1076
Language: da
Date: 2010-11-22 00:00:00
Title: Kommissionens forordning (EU) nr. 1076/2010 af 22. november 2010 om tarifering af varer i den kombinerede nomenklatur

24.11.2010   
            
            
               DA
            
            
               Den Europæiske Unions Tidende
            
            
               L 308/3
            
         KOMMISSIONENS FORORDNING (EU) Nr. 1076/2010
   af 22. november 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2010.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (såkaldt »common mode choke«), af størrelse ca. 3 × 3 × 2 cm (inkl. basispladen), som består af to spoler af isoleret kobbertråd snoet omkring en cirkelrund ferritkerne, i forholdet 1:1.
                  En differentialstrøm (signalet) løber gennem spolerne i modsatte retninger og skaber lige store og modsatrettede magnetfelter, der udligner hinanden. Det indebærer, at varen fremstår med nulimpedans i forhold til differentialstrømmen, der passerer igennem uændret.
                  En common mode strøm (interferens) løber gennem spolerne i samme retning og skaber lige store magnetfelter, der er i fase og forstærker hinanden. Det indebærer, at varen fremstår med høj impedans i forhold til common mode strømmen, der passerer igennem i svækket form.
               
               
                  8504 50 95
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8504, 8504 50 og 8504 50 95.
                  Tarifering under pos. 8504 31 som en transformator er udelukket, da varen, selv om den er udformet som en transformator, ikke kan omforme en vekselstrøm til en anden vekselstrøm. Den kan kun overføre vekselstrøm i forholdet 1:1 (se også Forklarende Bemærkninger til HS, pos. 8504).
                  Varen udgør i kraft af sin funktion en induktionsspole i pos. 8504 50, da den anvendes til at begrænse eller forhindre common mode strøm (interferens), mens differentialstrøm (signal) ikke ændres.
                  Varen skal derfor tariferes under KN-kode 8504 50 95 som en induktionsspole.